CELEX: 52001PC0117
Language: da
Date: 2001-03-02
Title: Forslag til Rådets afgørelse om afslutning af konsultationerne med Fiji i henhold til artikel 96 i Cotonou-aftalen

Avis juridique important

|

52001PC0117

Forslag til Rådets afgørelse om afslutning af konsultationerne med Fiji i henhold til artikel 96 i Cotonou-aftalen  /* KOM/2001/0117 endelig udg. */  

Forslag til RÅDETS AFGØRELSE om afslutning af konsultationerne med Fiji i henhold til artikel 96 i Cotonou-aftalen(forelagt af Kommissionen)BEGRUNDELSEDen 19. maj 2000 blev Folkets Koalitionspartis demokratisk valgte regering i Fiji afsat ved et statskup under ledelse af George Speight. Senere blev forfatningen af 1997 ophævet, en ny præsident indsat af Det Store Høvdingeråd og en midlertidig regering ledet af Laisenia Qarase udnævnt af den nye præsident. Desuden blev der nedsat et forfatningsrevisionsudvalg til at udarbejde et nyt forslag til forfatning.I en erklæring af 19. maj 2000 fordømte Den Europæiske Unions formandskab brugen af væbnet magt mod en demokratisk valgt regering og opfordrede til øjeblikkelig løsladelse af gidsler og omgående tilbagevenden til demokratiske procedurer og demokratisk styre i henhold til Fijis forfatning af 1997.Efter kuppet indbød Kommissionen og Rådet den 4. august på grundlag af et forslag fra Kommissionen AVS-parten til at føre konsultationer i henhold til artikel 96 i Cotonou-aftalen med henblik på at vurdere situationen i Fiji og om nødvendigt at afhjælpe den. Konsultationerne påbegyndtes med et møde den 19. oktober 2000 i Bruxelles.På dette møde beklagede EU afsættelsen af den tidligere præsident Ratu Mara, udskiftningen af den demokratisk valgte regering og ophævelsen af forfatningen af 1997. Desuden erklærede EU, at Unionen anser det for vigtigt, at der genindføres retsstatsforhold på grundlag af en demokratisk forfatning, som respekterer alle fijianske borgeres politiske rettigheder, at der vælges en regering ved frie og korrekte valg, og at der uden nogen uretmæssig forsinkelse genskabes legitime demokratiske forhold.EU har bemærket de tilsagn, som Fijis foreløbige regering har afgivet, navnlig hvad angår tidsplanen for en revision af forfatningen, afholdelsen af frie og korrekte valg inden for 18 måneder og retsforfølgningen af dem, der var ansvarlige for kuppet. Det blev dog bemærket, at Fijis nuværende regering ikke har til hensigt at genindsætte det demokratisk valgte parlament eller Folkets Koalitionspartis regering eller at genindføre forfatningen af 1997.EU besluttede at man via regelmæssige kontakter nøje vil følge udviklingen i Fiji med henblik på at overvåge overholdelsen af de afgivne tilsagn, og at Unionen, baseret på konsultationerne,  vil overveje, hvilke egnede foranstaltninger det eventuelt kan komme på tale at træffe i henhold til Cotonou-aftalen.I lyset af disse konsultationer har Kommissionen identificeret en række referencepunkter, hvis overholdelse som led i en trinvis approach vil føre til gradvis frigivelse af projekterne. Referencepunkterne er følgende:1. Forfatningens indhold (et udkast skal være klart i slutning af juni 2001). Dette forslag skal baseres på konsultationer af nationalt omfang og en deltagelse, der sikrer, at der tages hensyn til de interesser og betænkeligheder, som kommer til udtryk i alle fijianske befolkningsgrupper. Forfatningsforslaget skal garantere lige respekt for menneskelige, civile, politiske, økonomiske og sociale rettigheder for alle fijianere.2. Den nye forfatning skal vedtages og offentliggøres senest ved udgangen af december 2001 efter en folkeafstemning.3. Der skal afholdes almindelige, frie og korrekte valg senest i juni 2002.4. Der skal føres retssag mod George Speight og hans tilhængere. Retssagen mod George Speight og andre personer, der direkte var involveret i kuppet, skal føres til ende, og de personer, der i den sammenhæng kendes skyldige i strafbare forhold, og som stadig besætter vigtige stillinger i regeringen og Forfatningsrevisionskommissionen, skal udskiftes, hvorved normaliseringsprocessens troværdighed forstærkes.På baggrund af det ovenstående foreslår Kommissionen at afslutte de konsultationer, der føres i henhold til artikel 96 i AVS/EF Cotonou-aftalen, og at træffe følgende egnede foranstaltninger i henhold til artikel 96, stk. 2, litra c), til støtte for Fijis overgang til demokrati:* Finansiering af alle investeringsprojekter under Fijis nationale vejledende programmer under 6., 7. og 8. EUF suspenderes; mikroprojektet for primær undervisning i landdistrikter vil dog blive videreført.* Hvad angår programmer, hvorom der endnu ikke er undertegnet nogen finansieringsaftaler, vil der blive anvendt en gradvis og betinget approach på grundlag af de opnåede resultater med hensyn til de fastlagte referencepunkter. I overgangsperioden kan der også træffes foranstaltninger til støtte for genskabelsen af forfatningsmæssigt demokrati, retsstatsforhold og god regeringsførelse.* Bidragene til regionale projekter, humanitære foranstaltninger, handelssamarbejde og handelsrelaterede præferencer vil ikke blive påvirket i overgangsperioden.* Hovedansvaret for forberedelsen af programmeringen under 9. EUF ligger hos Kommissionens Delegation i Fiji, som om fornødent vil konsultere myndighederne.* Meddelelsen af beløbet under 9. EUF vil blive udsat, indtil der har fundet en positiv udvikling sted, navnlig hvad angår vedtagelsen af en demokratisk forfatning. Det nationale vejledende program vil først ved afslutningen af overgangsprocessen blive undertegnet sammen med en demokratisk legitim regering efter afholdelse af frie og korrekte valg.Ud over disse foranstaltninger vil Rådet og Kommissionen jævnligt foretage en  vurdering af den politiske situation i Fiji. Den Europæiske Union vil nøje følge udviklingen i Fiji og overvåge overgangsprocessen. Den understreger, at de fijianske myndigheders fyldestgørende samarbejde er af vital betydning, og erklærer på ny, at den er rede til fortsat at føre en politisk dialog med dem. Den forbeholder sig i den sammenhæng ret til om fornødent at træffe yderligere foranstaltninger.KONKLUSIONPå baggrund af det ovenstående foreslår Kommissionen i henhold til artikel 9 og 96 i Cotonou-aftalen som førtidigt anvendt ved AVS/EF-Ministerrådets afgørelse 1/2000, at Rådet afslutter konsultationerne med Fiji og træffer de foranstaltninger, som er fastsat i det udkast til skrivelse, der er knyttet som bilag til vedlagte udkast til Rådets afgørelse.Forslag til RÅDETS AFGØRELSE om afslutning af konsultationerne med Fiji i henhold til artikel 96 i Cotonou-aftalenRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til AVS/EF-Cotonou-aftalen som allerede taget førtidigt i anvendelse ved AVS/EF-Ministerrådets afgørelse 1/2000,under henvisning til den interne aftale om de foranstaltninger, der skal træffes, og de procedurer, der skal følges, ved gennemførelse af AVS/EF-partnerskabsaftalen som allerede taget midlertidigt i anvendelse ved afgørelse af 18.9.2000, og især Artikel 3, truffet af repræsentanterne for medlemsstaternes regeringer,under henvisning til forslag fra Kommissionen [1], og[1]  EFT C ...ud fra følgende betragtninger:(1) De væsentlige elementer, der er omhandlet i artikel 9 i AVS/EF-Cotonou-aftalen, er blevet krænket ved den forfatningsstridige udskiftning af Fijis demokratisk valgte regering og ophævelsen af forfatningen af 1997.(2) Der blev den 19. oktober 2000 ført konsultationer i henhold til artikel 96 i AVS/EF-Cotonou-aftalen med AVS-staterne og Fiji, hvor de fijianske myndigheder gjorde rede for deres synspunkter og afgav særlige tilsagn navnlig med hensyn til tidsplanen for revisionen af forfatningen, afholdelsen af frie og korrekte valg før udgangen af juni 2002 og retsforfølgningen af dem, der var ansvarlige for kuppet den 19. maj.(3) Respekten for de demokratiske principper er endnu ikke genindført i Fiji -TRUFFET FØLGENDE AFGØRELSE:Artikel 1Konsultationerne med Fiji i henhold til artikel 96, stk. 2, litra c), i AVS/EF-Cotonou-aftalen afsluttes.Artikel 2De foranstaltninger, der er omhandlet i vedlagte udkast til skrivelse, vedtages som egnede foranstaltninger i henhold til artikel 96, stk. 2, litra c), i AVS/EF-Cotonou-aftalen.Foranstaltningerne udløber den 30. september 2002.Artikel 3Denne afgørelse får virkning på dagen for vedtagelsen.Denne afgørelse offentliggøres i De Europæiske Fællesskabers Tidende.Udfærdiget i Bruxelles, denPå Rådets vegneFormandBILAGUdkast til skrivelseDen Europæiske Union tillægger bestemmelserne i artikel 9 i AVS/EF-Cotonou-aftalen den allerstørste betydning. Som væsentlige elementer i partnerskabsaftalen danner respekt for menneskerettigheder, demokratiske institutioner og retsstat grundlag for vore forbindelser.Den Europæiske Union har således fordømt kuppet den 19. maj 2000 og har givet udtryk for dybe betænkeligheder ved den politiske udvikling i Fiji siden denne dato, idet den beklager afsættelsen af Fijis præsident Ratu Mara, den forfatningsstridige udskiftning af den demokratisk valgte regering og ophævelsen af forfatningen af 1997.Rådet for Den Europæiske Union besluttede derfor den 4. august 2000 at indbyde de fijianske myndigheder og AVS-staterne til at føre konsultationer med henblik på vurdere situationen i detaljer og afhjælpe den.Disse konsultationer fandt sted den 19. oktober 2000 i Bruxelles. En række centrale spørgsmål blev behandlet, og de fijianske myndigheder repræsenteret af udenrigsminister og minister for udenrigshandel og sukker i Fijis midlertidige regering Kaliopate Tavola fremsatte deres synspunkter og afgav en række tilsagn vedrørende en tidsplan for revisionen af forfatningen, afholdelse af frie og demokratiske valg inden for 18 måneder en retsforfølgning af dem, der var ansvarlige for kuppet.Der fastlægges en række referencepunkter, hvis overholdelse som led i en trinvis approach vil føre til gradvis frigivelse af projekterne. Referencepunkterne er følgende:* Dette forfatningsforslag skal baseres på konsultationer af nationalt omfang og en deltagelse, der sikrer at der tages hensyn til de interesser og betænkeligheder, som kommer til udtryk i alle fijianske befolkningsgrupper.  Forfatningsforslag skal sikre lige respekt for menneskelige, civile, politiske, økonomiske og sociale rettigheder for alle fijianere.* Den nye forfatning skal vedtages og offentliggøres senest ved udgangen af december 2001 efter en folkeafstemning.* Der skal afholdes almindelige, frie og korrekte valg senest i juni 2002.* Der skal føres retssag mod George Speight og hans tilhængere.  Retssagen mod Speight og andre personer, der direkte var involveret i kuppet, skal føres til ende, og de personer, der I den sammenhæng kendes skyldige i strafbare forhold, og som stadig besætter vigtige stillinger i regeringen og Forfatningsrevisionskommissionen, skal udskiftes, hvorved normaliseringsprocessens troværdighed forstærkes.På baggrund af det ovenstående har Det Europæiske Fællesskab og dets medlemsstater til hensigt at afslutte de konsultationer, der føres i henhold til artikel 96 i AVS/EF-Cotonou-aftalen. Da der endnu mangler at blive genskabt respekt for de demokratiske principper i Fiji, har Fællesskabet besluttet at træffe følgende egnede foranstaltninger i henhold til artikel 96, stk. 2, litra c), til støtte for Fijis overgang til demokrati:*  Gennemførelsen af alle investeringsprojekter under Fijis nationale vejledende programmer under 6., 7. og 8. EUF suspenderes; mikroprojektet for primær undervisning i landdistrikter vil dog blive videreført.* Hvad angår programmer, hvorom der endnu ikke er undertegnet nogen finansieringsaftaler, vil der blive anvendt en gradvis og betinget approach på grundlag af de opnåede resultater med hensyn til de fastlagte referencepunkter. I overgangsperioden kan der også træffes foranstaltninger til støtte for genskabelsen af forfatningsmæssigt demokrati, retsstatsforhold og god regeringsførelse.* Bidragene til regionale projekter, humanitære foranstaltninger, handelssamarbejde og handelsrelaterede præferencer vil ikke blive påvirket i overgangsperioden.* Hovedansvaret for forberedelserne til programmeringen under 9. EUF ligger hos Kommissionens delegation i Fiji, som om fornødent vil konsultere myndighederne.* Meddelelsen af beløbet under 9. EUF vil blive udsat, indtil der har fundet en positiv udvikling sted, navnlig hvad angår vedtagelsen af en demokratisk forfatning. Det nationale vejledende program vil først ved afslutningen af overgangsprocessen blive undertegnet sammen med en demokratisk legitim regering efter afholdelse af frie og korrekte valg.Disse forholdsregler udløber den 30. september 2002.Den Europæiske Union vil nøje følge udviklingen i Fiji. Den understreger, at de fijianske myndigheders fyldestgørende samarbejde er af vital betydning, og erklærer på ny, at den er rede til fortsat at føre en politisk dialog med dem. Den forbeholder sig i den sammenhæng ret til om fornødent at træffe yderligere foranstaltninger.På Kommissionens vegne     På Rådets vegne